open-index/open-wikipedia-markdown huggingface dataset:
சேந்தங் கண்ணனார்

சேந்தங்கண்ணனார் சங்ககாலப் புலவர். அகநானூறு 350, நற்றிணை 54 ஆகிய இரண்டு பாடல்களைப் பாடியவர் இவர்.
## புலவர் பெயர் விளக்கம்
சேந்தங்கண்ணனார், செங்கண்ணனார், செங்கணான் சேந்தன் என்னும் பெயர்கள் சிவபெருமானைக் குறிப்பவை. இவை இப்படி இருக்க, இவர் **"சேந்தனை சென்மோ"** என்னும் தொடரைத் **தங்கியிருந்துவிட்டுச் செல்க** என்னும் பொருளில் கையாண்டுள்ளார். இக்காலத்தில் நண்பனைச் **சேத்தாளி** என்று குறிப்பிடுகிறோம். இவற்றிலிருந்து சேந்தன் என்னும் சொல்லுக்கு **நண்பன்** எனப் பொருள் கொள்வதே சிறப்பு எனத் தெரியவருகிறது. மற்றும், சேந்தம் என்பது ஊரின் பெயர் என்பது இத்தொடரில் தெளிவாகத் தெரியவருகிறது. சேந்தமங்கலம் என்னும் ஊரும் உள்ளது. இப்புலவர் அந்தச் சேந்தமங்கலத்தைச் சேர்ந்தவர் என்பது பொருத்தமானது.

## பாடல் சொல்லும் செய்திகள்
thumb|222px|left|கருங்கால் வெண்குருகு
thumb|150px|right|வாப்பறை என்னும் வௌவால்
### குருகு விடு தூது
தூய சிறகுகளை உடைய குருகே! நீ என்னுடைய பறவை அல்லவா! சங்குப்பூச்சிகளை மேய்ந்தபின், உன் உறவுப் பறவைகளோடு சிறிது தங்கிவிட்டு, வௌவாலை மேயச் செல்கிறாய் என்பது புரிகிறது. நீ இல்லாவிட்டால் மாலைப்பொழுதே புலம்பும். பரவாயில்லை. உனக்கு **நொதுமல்** நெஞ்சம் வேண்டாம். அன்பு கொண்டு என் குறையைக் கேள். தழையாடைக்காகக் கொய்த ஞாழல் படர்ந்த கண்டல்மர வேலியைக் கடலலை தடவிக்கொடுத்து வளர்க்கும் துறையை உடையவன் என் கிழவன். வழியில் அவனிடம் சென்று என் குறையை எடுத்துச்சொல். (நற்றிணை 54)

### சேந்தனை சென்மோ
கழியில் பூத்துள்ள நெய்தல், காவி ஆகிய பூக்களைக் கடலலை மோதிவிட்டுச் செல்கிறது. துறையில் நண்டுகளின் நடமாட்டம் இல்லை. இப்படிக் கழியும் துறையும் பொலிவற்றுக் கிடக்கின்றன. காரணம் நீ **அத்திரி** பூட்டிய தேரில் அங்கு வரவில்லை. இவள் கண் மழை பொழிவதைக் காரணமாக வைத்துக்கொண்டு நீ அவ்விடத்தில் தங்கிவிட்டுச் செல்க. - இப்படித் தோழி தலைவனுக்குச் சொல்கிறாள். (அகம் 350) 
#### மொழியியல்
பாடு ஆன்றன்று = பெருமை அகன்றுள்ளது. 
ஆன்றல் > அகலல். 
ஆன்றன்று = ஆன்று+அன்+து (பகுதி, சாரியை, விகுதி)
(அகம் 350)

பகுப்பு:சங்கப் புலவர்கள்
ஹனுமந்த் சிங்

**ஹனுமான்ந் சிங்** (*Hanumant Singh *, பிறப்பு: மார்ச்சு 29 1939, இறப்பு: நவம்பர் 29 2006 இந்தியத் தேசிய துடுப்பாட்ட அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும், முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1964 – 1969 ஆண்டுகளில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1939 பிறப்புகள்
பகுப்பு:2006 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
லல் சிங்

**லல் சிங்** (*Lall Singh *, பிறப்பு: டிசம்பர் 16 1909, இறப்பு: நவம்பர் 19 1985 இந்தியத் தேசிய துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 32 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1932 ம் ஆண்டில் பிரதிநிதித்துவப் படுத்தியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1909 பிறப்புகள்
பகுப்பு:1985 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
ஏ. எச். எம். அஸ்வர்

**ஏ. எச். எம். அஸ்வர் ** (*A.H.M. Azwer*, பெப்ரவரி 8, 1937 - ஆகத்து 29, 2017) இலங்கை அரசியல்வாதியும், இலக்கியவாதியும், ஊடகவியலாளரும் ஆவார். இவர் ஆரம்பத்தில் லங்கா சமசமாஜக் கட்சியிலும், பின்னர் ஐக்கிய தேசியக் கட்சி, இலங்கை சுதந்திரக் கட்சி ஆகியவற்றிலும் உறுப்பினராக இருந்துள்ளார். கொழும்பு தெகிவளையில் வசித்து வந்தவர்.

## வாழ்க்கைக் குறிப்பு
எம். எச். எம். அசுவர் 1937 பெப்­ர­வரி 8 ஆம் நாள் பிறந்தார். கொழும்பு சாஹிரா கல்லூரியில் கல்­வி கற்றார். பின்னர் மகர­கமை கபூ­ரிய்யா அரபுக் கல்­லூ­ரியில் மார்க்கக் கல்வி கற்றார். மகரகமை செய்­தி­யா­ள­ராக பத்­தி­ரி­கைகளுக்கு செய்திகள் வழங்கி வந்தார். தமிழ், சிங்களம், ஆங்கிலம் என மும்மொழிகளிலும் புலமை பெற்ற அசுவர் மொழி­பெ­யர்ப்­பா­ள­ரா­கவும் பணியாற்றியுள்ளார். முன்னாள் சபா­நா­யகர் பாக்கீர் மாக்காரின் தனிப்பட்ட செயலாளராகவும் பணியாற்றியுள்ளார்.

## அரசியலில்
1950களின் ஆரம்பத்தில் லங்கா சமசமாஜக் கட்சியில் இணைந்து அரசியலில் ஈடுபட்டார். 1955 இல் ஐக்கிய தேசியக் கட்சியில் இணைந்தார். முன்னாள் அரசுத் தலைவர் ஆர். பிரேமதாசாவின் மொழி­பெ­யர்ப்­பா­ள­ராக நீண்ட காலம் பணியாற்றினார். 1989 தேர்தலை அடுத்து ஐக்­கிய தேசியக் கட்­சியின் தேசியப் பட்டியல் ஊடாக நாடாளுமன்றத்திற்குத் தெரிவு செய்யப்பட்டார். முசுலிம் சமய விவ­கார இரா­சாங்க அமைச்சராகவும், 2002-2004 காலப்பகுதியில் ரணில் விக்கிரமசிங்க ஆட்சியில்  நாடாளு­மன்ற விவ­கார இராசாங்க அமைச்சராகவும் பதவி வகித்தார்.

2008 ஆம் ஆண்டு ஐக்கிய மக்கள் சுதந்திர முன்னணியில் சேர்ந்து முன்னாள் அரசுத்தலைவர் மகிந்த ராசபக்சவுடன் இணைந்து செயற்­பட ஆரம்­பித்தார். 2010 ஆம் ஆண்டு அக்கட்சியினூடாக தேசி­யப்  பட்­டியல் உறுப்­பி­ன­ராக மீண்டும் நாடாளுமன்றம் சென்றார். 2014 நவம்பர் 28 இல் நாடாளுமன்ற உறுப்­பினர் பத­வி­யைத் துறந்தார். அதன் பின்னர் இறக்கும் வரை கூட்டு எதிர்க்­கட்­சியின் முசுலிம் முற்­போக்கு முன்­ன­ணியின் செய­ல­தி­ப­ரா­க இருந்து பணியாற்றினார்.

## கலை இலக்கியப் பங்களிப்பு
*வாழ்­வோரை வாழ்த்­துவோம்* எனும் மகு­டத்தின் கீழ் ஏரா­ள­மா­ன­ இலக்கியவாதிகளைக் கெள­ர­வப்படுத்தியுள்ளார். ஊட­கங்­களின் துடுப்பாட்ட வர்ணனை­யா­ள­ராக இருந்துள்ளார். முசுலிம் லீக் வாலிப முன்­ன­ணி­யின் தலை­வ­ரா­கவும் அகில இலங்கை முசுலிம் கல்வி  மாநாட்டின் உப­த­லை­வ­ரா­கவும் ஆலோ­ச­க­ரா­கவும் பணியாற்றினார். மேலவை உறுப்பினர் மசூர் மௌலானா, அமைச்சர் ஏ. சி. எஸ். ஹமீட் ஆகி­யோரின் வாழ்க்கை வர­லாறு உட்படப் பல நூல்களை எழுதி வெளியிட்டுள்ளார்.

## மேற்கோள்கள்

## வெளி இணைப்புகள்
* இலங்கை நாடாளுமன்ற இணையதளத்தில்: ஏ. எச். எம். அஸ்வர்

பகுப்பு:1937 பிறப்புகள்
பகுப்பு:2017 இறப்புகள்
பகுப்பு:இலங்கை முசுலிம்கள்
பகுப்பு:இலங்கை அமைச்சர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:லங்கா சமசமாஜக் கட்சி அரசியல்வாதிகள்
பூநகரிக் கோட்டை

**பூநகரிக் கோட்டை** இலங்கையில், வன்னித் தலைநிலத்தையும் யாழ்ப்பாணக் குடாநாட்டையும் பிரிக்கும் யாழ்ப்பாண நீரேரியின் தென்கரையில் பூநகரி என்று அழைக்கப்படும் ஊரில் அமைந்திருந்த ஒரு சிறிய கோட்டை ஆகும். கரையோரத்தில் இருந்து ஒரு மைலுக்கு மேல் தொலைவில் உட்புறமாக அமைந்திருந்த இக் கோட்டையில் முக்கியத்துவம் வாய்ந்த பணிகள் எதுவும் நடந்திருக்க வாய்ப்புகள் இல்லை என்பது இலங்கையில் உள்ள ஒல்லாந்தர் கோட்டைகளைப் பற்றி ஆராய்ந்து நூல் எழுதிய நெல்சன்  என்பவரின் கருத்தாகும்

## தோற்றம்
1620 ஆம் ஆண்டில் யாழ்ப்பாண இராச்சியத்தைக் கைப்பற்றிய போத்துக்கீசர் 1658 ஆம் ஆண்டுவரை ஆண்டனர். தமது ஆட்சியின் கடைசிக் காலத்தை அண்டி இக் கோட்டையை அவர்கள் நிறுவினர். மன்னாரில் இருந்து யாழ்ப்பாணம் செல்லும் பாதை நீரேரிக்குத் தெற்கே முடிவடையும் இடத்தில் இக் கோட்டை அமைக்கப்பட்டது. சட்டவிரோதமாக வன்னிக்கும் யாழ்ப்பாணத்துக்கும் இடையே நடைபெற்றுவந்த கடத்தலைத் தடுப்பதற்கும், குற்றவாளிகள் வன்னிக்குத் தப்பிச் செல்வதைக் கட்டுப்படுத்துவதுமே இக் கோட்டையின் முக்கியமான பணியாக இருந்திருக்கலாம். 1658 ஆம் ஆண்டில் இக் கோட்டையைக் கைப்பற்றிய ஒல்லாந்தர், இங்கே பெருமளவில் திருத்தவேலைகள் எதையும் செய்யவில்லை.

## அமைப்பு
இக் கோட்டையின் தள அமைப்பு ஏறத்தாழச் சதுர வடிவானது. ஆனையிறவுக் கோட்டையைவிடச் சற்றுப் பெரிதான இதன் பக்கங்கள் 100 அடி நீளம் கொண்டவை. இக் கோட்டையின் கிழக்கு மூலையிலும், மேற்கு மூலையிலும் இரண்டு கொத்தளங்கள் இருந்தன. கோட்டையின் வடக்குப் பக்கச் சுவரில் அதன் வாயில் இருந்தது. இவ் வாயிலுக்கு அருகே உட்புறத்தில் காவலர் அறையும், தெற்குச் சுவரையும், மேற்குச் சுவரையும் ஒட்டியபடி வரிசையாக அமைந்த போர்வீரர் தங்கும் அறைகள் இருந்தன. கிழக்குப் புறச் சுவரை அண்டிப் பல அறைகளைக் கொண்ட ஒரு கட்டிடமும் அமைக்கப்பட்டிருந்தது.

## மாற்றங்கள்
பிரித்தானியர் ஆட்சிக்காலத்தின் தொடக்கத்தில் இக் கோட்டை ஒரு ஓய்வுவிடுதியாகப் பயன்பட்டு வந்தது. பிற்காலத்தில் இது கைவிடப்பட்டது.

## தற்போதைய நிலை
1980களுக்குப் பின்னர் இடம்பெற்ற உள்நாட்டுப் போரினால் இக் கோட்டையும் பெரும் சேதங்களுக்கு உள்ளானது. 2004 ஆம் ஆண்டளவில் இதன் சில பகுதிகள் மட்டுமே எஞ்சியிருந்தன.

## குறிப்புகள்

## உசாத்துணைகள்
* Nelson, W. A., The Dutch Forts of Sri Lanka – The Military Monuments of Ceylon, with up-dates by de Silva, R. K., Sri Lanka Netherlands Association, 2004. (First Published 1984).
* Paranavitana, K. D., Pooneryn's Past, Sunday Times, 23 November 2008.

## இவற்றையும் பார்க்கவும்
* இலங்கையின் குடியேற்றவாதக் காலக் கோட்டைகள்

பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
இசுலாம் குறித்த விமர்சனங்கள்

**இசுலாம் குறித்த விமர்சனங்கள்** என்பது இசுலாமிய சமய நம்பிக்கைகள், கொள்கைகள் மற்றும் அச்சமயம் பற்றிய வேறு கருத்துக்கள் பற்றியும் விமர்சிப்பதாக பரவலாக வரையறுக்கப்பட்டுள்ளது. இசுலாம் மீதான விமர்சனம் இசுலாம் ஆரம்பித்த காலந்தொட்டு எழுந்துள்ளது. ஒன்பதாம் நூற்றாண்டுக்கு முன் எழுதப்பட்ட கிறித்தவர்களின் விமர்சனங்கள் பெரும்பான்மையாக இசுலாத்தை தீவிர கிறித்தவ திரிபுக் கொள்கையாகவே கனித்தது. ஆரம்பத்தில் எழுதப்பட்ட மறுப்புகள் கிறிஸ்தவர்கள், யூதர்கள் மற்றும் இபின் அல்-ரவண்டி போன்ற சில முன்னாள் முசுலிம்களிடமிருந்தும் வந்தன. பின்னர் முசுலிம் உலகமே தன்னைத்தானே விமர்சனத்திற்கு உள்ளாக்கியது. இசுலாம் மீதான மேற்குலக விமர்சனம் செப்டம்பர் 11, 2001 தாக்குதல்கள் மற்றும் பிற பயங்கரவாத சம்பவங்களுக்குப் பிறகு வளர்ந்தது. பயங்கரவாதம் மற்றும் பயங்கரவாத சித்தாந்தத்தின் குறிப்பிடத்தக்க ஆதாரமாக இசுலாமிய தேவ வசனங்கள் மற்றும் போதனைகள் இருப்பதாக அவ்விமர்சனம் குறிப்பிட்டது. 2014 ஆம் ஆண்டு நிலவரப்படி, உலகின் நான்கில் ஒரு பகுதி நாடுகளும் பிரதேசங்களும் (26%) நிந்தனைக்கு தெய்வ நிந்தைக்கு எதிராகவும்  (13%) விசுவாச துரோகத்திற்கு எதிராகவும் சட்டங்கள் அல்லது கொள்கைகளைக் கொண்டிருந்தன. 2017 ஆம் ஆண்டில், முசுலிம்களை பெரும்பான்மையாகக் கொண்ட 13 நாடுகள் விசுவாசத் துரோகத்திற்காகவும் தெய்வ நிந்தைக்காகவும் மரண தண்டனை விதிக்கும் சட்டத்தைக் கொண்டிருந்தன.

விமர்சன இலக்குகள் இசுலாத்தின் நிறுவனரான முகம்மது நபியின் வாழ்க்கை நெறிகள், அதாவது அவரின் தனிப்பட்ட மற்றும் பொது வாழ்க்கை ஆகியவற்றை  உள்ளடக்கிக் காணப்பட்டது. இசுலாத்தின் புனித நூல்களான குர்ஆன் மற்றும் ஹதீஸ்கள் ஆகியனவற்றின் நம்பகத்தன்மை மற்றும் ஒழுக்க நெறி தொடர்பான சிக்கல்கள் விமர்சகர்களால் விவாதிக்கப்படுகின்றன. இசுலாம் அரபு ஏகாதிபத்தியத்தின் ஒரு வடிவமாகவும் பார்க்கப்படுவதுடன் பூர்வீக கலாச்சாரங்களை அழித்ததற்காக ஆப்பிரிக்கா மற்றும் இந்தியா போன்ற இடங்களில் இருந்து விமர்சனங்களைப் பெற்றுள்ளது. முசுலிம் வர்த்தகர்கள் 17 மில்லியன் அடிமைகளை இந்தியப் பெருங்கடல் கரைப்பகுதி, மத்திய கிழக்கு மற்றும் வட வடக்கு ஆப்பிரிக்காவின் கரைக்கு ஏற்றுமதி செய்ய வழிவகுத்த, ஒரு முறையாக அங்கீகரித்த இஸ்லாமில் அடிமைத்தனம்  விமர்சிக்கப்பட்டது.

## மேற்கோள்கள்

## உசாத்துணை
* 
*Chopra, C., Goel, S. R., & India. (1999). The Calcutta Quran petition. 
*Elst, K. (1992). Negationism in India: Concealing the record of Islam. 
* 
*Lal, K. S. (1994). Muslim slave system in medieval India. New Delhi: Aditya Prakashan.
* 
* >
*Shourie, A. (2012). The world of fatwas, or, The Shariah in action. New Delhi: HarperCollins Publishers India, a joint venture with The India Today Group.
*Swarup, R. (1992). Hindu view of Christianity and Islam. New Delhi: Voice of India.

பகுப்பு:இசுலாம்
பகுப்பு:சமயம் பற்றிய விமர்சனங்கள்
சேந்தன் கீரனார்

**சேந்தன் கீரனார்** சங்ககாலப் புலவர். குறுந்தொகை 311 எண்ணில் உள்ள ஒரே ஒரு பாடல் மட்டும் இவரது பாடலாக உள்ளது.
புலவர் பெயர் கீரனார்.இவரின் தந்தை பெயர் சேந்தன்.

## பாடல் சொல்லும் செய்தி
அவர் தேரில் வந்ததை மணல்மேட்டில் புன்னைமலர் கொய்யும் ஆயமெல்லாம் கண்டது. நான் மட்டும் காணவில்லை. அப்படி இருக்கையில் அவர்கள் அலர் தூற்றுவது எங்கே ஒழியப்போகிறது? 
அவன் அவளுக்காகக் காத்திருக்கும்போது தலைவி இவ்வாறு தன் தோழியிடம் சொல்கிறாள்.

பகுப்பு:சங்கப் புலவர்கள்
இயேசுவின் உயிர்த்தெழுதல் நாட்கணிப்பு

**இயேசுவின் உயிர்த்தெழுதல் நாட்கணிப்பு** (*Computus*) என்பது கிறித்தவ சபைகள் ஆண்டுதோறும் கொண்டாடுகின்ற இயேசுவின் உயிர்ப்புவிழாவை (*Easter*) எந்நாளில் சிறப்பிப்பது என்று உறுதிசெய்வதைக் குறிக்கும். கிறித்தவர்கள் பொதுவாக இயேசு பிறந்த விழாவை ஆண்டில் ஒரு குறிப்பிட்ட நாளில் கொண்டாடுகின்றனர் (திசம்பர் 25). ஆனால் இயேசுவின் உயிர்த்தெழுதல் விழா ஆண்டுதோறும் மாறி வரும். இதற்கு அடிப்படையான காரணங்கள் இவை:
*சில கணிப்புகள் கிரகோரியன் நாட்காட்டியை அடிப்படையாகக் கொண்டுள்ளன.
*வேறு சில கணிப்புகள் ஜூலியன் நாட்காட்டியை அடிப்படையாகக் கொள்கின்றன
*நிலவின் இயக்கம் அல்லது கதிரவனின் இயக்கம் என்னும் அடிப்படையும் மாற்றம் கொணர்கிறது.

மேலே கூறிய காரணங்களால் மேற்கு திருச்சபையும் கிழக்கு திருச்சபையும் வெவ்வேறு நாட்களில் இயேசுவின் உயிர்த்தெழுதல் விழாவைக் கொண்டாடுகின்றன. மேற்கு சபை கிரகோரியன் நாட்காட்டியையும் கிழக்கு சபை ஜூலியன் நாட்காட்டியையும் பின்பற்றுகின்றன.

## மேற்கோள்கள்
 

பகுப்பு:கிறித்தவத் திருநாட்கள்
பகுப்பு:இயேசு
சேரமான் எந்தை

**சேரமான் எந்தை** சங்ககாலப் புலவர். குறுந்தொகை 22 எண் கொண்ட ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது. 
## பாடல் சொல்லும் செய்தி
அவன் தன்னை விட்டுவிட்டுச் செல்லப்போவதை அறிந்து தாங்கமாட்டாத துயரில் மூழ்கியிருக்கிறாள். அவளைத் தேற்றுவதற்காகத் தோழி இதனைச் சொல்கிறாள்.

நீர் வார் கண்ணோடு உன்னை இங்கேயே விட்டுவிட்டு யார் பிரிவார்? **மரா மரம் போல் மணக்கும் நுதலை** உடைய உன்னையும் உடன் கொண்டுசெல்வார். (கவலைப்படாதே)

பகுப்பு:சங்கப் புலவர்கள்
சோணாட்டு முகையலூர்ச் சிறுகருந்தும்பியார்

**சோணாட்டு முகையலூர்ச் சிறுகருந்தும்பியார்** சங்ககாலப் புலவர். இவரது பாடல்கள் இரண்டு உள்ளன. அவை புறநானூறு 181, 265 அகியவை.
## பாடல் சொல்லும் செய்திகள்
### வல்லார் கிழான் பண்ணன்
புலவர் பாணனை இந்த வல்லார் கிழான் பண்ணனிடம் ஆற்றுப்படுத்துகிறார். அவன் போருக்குப் புறப்படுவதற்கு முன் அவனிடம் சென்று பாணனின் பசிப்பகையை முற்றிலுமாகத் தீர்த்துக்கொள்ளுமாறு அறிவுறுத்துகிறார்.
புறநானூறு 181

### (சேரன் ஒருவனின்) கையறுநிலை
போர்ப்பறந்தலையில் மாண்ட ஒருவனுக்கு அனிரை மேய்க்கும் கோவலர் வேங்கைப் பூவையும், பனந்தோட்டையும் சேர்த்து மாலையாகக் கட்டி அணிவித்தார்களாம். பனந்தோட்டு மாலை பெற்றதால் இவன் சேரன் எனத் தெரிகிறது.

இவன் கடுமான் தோன்றல் தோன்றல் என்று சிறப்பிக்கப்பட்டுள்ளான். இதனால் இவன் சிறந்த போர்வீரன் எனத் தெரிகிறது.

இவன் செல்வம் இவனுடையது அன்றாம். இவனால் போற்றிப் பாதுகாக்கப்பட்ட பரிசிலர்களுக்கு உரியதாம்.

இவன் மாண்டபோது யானைமீது செல்லும் வேந்தர்களின் வெற்றியும் மாண்டுபோயிற்றாம். இப்படிக் கூறப்படுவதால் இவன் வேந்தர்களுக்காகப் போரிட்டு மடிந்தான் எனத் தெரிகிறது.
புறநானூறு 265

பகுப்பு:சங்கப் புலவர்கள்
சேரமான் இளங்குட்டுவன்

**சேரமான் இளங்குட்டுவன்** சங்ககாலப் புலவர். இவரது பாடல் ஒன்றே ஒன்று உள்ளது. அது அகநானூறு 153. பாலைத்திணை.
## பாடல் சொல்லும் செய்தி
மகளை அவளது காதலனுடன் வழியனுப்பி வைத்துவிட்டுச் செவிலி இவ்வாறு எண்ணிக் கவலை கொள்கிறாள்.

அவள் பந்தாட்டத்தில் **பந்தின் பின் செல்வதற்கே** அடி நோகிறது என்று அன்று சொன்னாள். அவளது அந்த நல்லடிகள், மூங்கில் தீ வெடித்துச் சிதறும் வழியில் சுட்டெரிக்கும் வெயிலில் அவனுடன் செல்லும் வலிமை உள்ளனவோ?

பகுப்பு:சங்கப் புலவர்கள்
கம்ருல் இசுலாம்

**கம்ருல் இசுலாம்** (*Mohammad Kamrul Islam*), பிறப்பு: சூலை 31 1986), வங்காளதேசத் துடுப்பாட்ட அணியின் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் ஒன்பது ஏ-தர போட்டிகள் நான்கு ஆகியவற்றில் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:1987 பிறப்புகள்
பகுப்பு:வாழும் மக்கள்
கோவை சதாசிவம்

**கோவை சதாசிவம்** என அறியப்படும் **கந்தசாமி சதாசிவம்** (பிறப்பு: 23 செப்டம்பர் 1961)  தமிழ்நாட்டைச் சேர்ந்த சுற்றுச்சூழல் ஆர்வலர், எழுத்தாளர், கதைசொல்லி, ஆவணப்பட இயக்குநர், மற்றும் பேச்சாளர் ஆவார்.

## இளமை
கோயம்புத்தூர் மாநகரில் 23 செப்டம்பர் 1961 அன்று வள்ளியம்மாள்-கந்தசாமி இணையரின் தலைமகனாகப் பிறந்தார் சதாசிவம். இவர் உடன்பிறந்தோர் நான்கு ஆண்கள் இரண்டு பெண்கள்.

## கல்வியும் தொழிலும்
பொருளியப் பின்புலம் அற்ற குடும்பச்சூழல் காரணமாக ஐந்தாம் வகுப்புடன் பள்ளிக் கல்வியை முடித்துக் கொண்ட சதாசிவம், ஒரு கடைசல் இயந்திரப் பட்டறையில் வேலை பார்த்தார். அதன்பின் மிதிவண்டிக் கடை வைத்திருந்தார்.  தொழிலாளியாகவும் இருந்தார்.

## சுற்றுச்சூழல் செயல்பாடுகள்
தற்போது பள்ளி கல்லூரி மாணவர்களுக்குப் பயிற்சியளித்தல் உள்ளிட்ட முழுநேர சுற்றுச் சூழல் பணியில் ஈடுபட்டுள்ளார்.

## நூல்கள்
*பின்னல் நகரம்* எனும் இவரது நூல் திருப்பூர் சாயப்பட்டறைகளால் ஏற்பட்ட சூழல் மாசுபாட்டைப் பேசுகிறது. ஊர்ப்புறத்துப் பறவைகள் எனும் நூலில் தமிழக ஊர்ப்புறங்களில் காணப்படும் பறவைகளைப் பற்றி விவரித்துள்ளார்.

இவரின் பிறநூல்கள்:
* ஆதியில் யானைகள் இருந்தன
* உயிர்ப்புதையல்
* தவளை
* பூச்சிகளின் தேசம்
* இறகுதிர்காலம்
* சில்லுக்கோடு
* காலநிலை மாநாடு: பேச மறந்தவை
* நாட்டு விலங்குகள்
* கழுதைப்புலி: ஒரு கானகத் தூய்மையாளன்
* பறவையின் எச்சத்தில் பூக்குமொரு காடு
* காலம் நடந்த பெருவழி
* மரப்பேச்சி 
* இறகுதிர் காலம்
* நம்ம கழுதை நல்ல கழுதை
* பல்லி: ஓர் அறிவியல் பார்வை
* மயிலு
* காடறிதல் பயண வழி கற்றல்
* பாம்புகள் பூவுலகின் தொல்லுயிர் 
* குறுநரிகள் வாழ்ந்த காடு
* இப்படிக்கு மரம்
* முள்ளெலிகள் உள்ளே வெளியே
* எறும்புகளின் வரிசை கலைகிறது 

## ஆவணப்படங்கள்
* மண் - சாயக்கழிவுகள் குறித்தது
* சிட்டு (குருவிகளைத் தொலைத்த மனிதர்கள் குறித்தது)
* மயில்
* புகலிடம் தேடி
* நல்லாறு

## விருதுகள்
* வேரடி மண் (கவிதை நூல்), தமிழ்நாடு முற்போக்கு எழுத்தாளர் சங்க விருது
* இரை (கவிதை நூல்), தேவமகள் இலக்கிய அறக்கட்டளை விருது
* நம்மாழ்வார் விருது -2019
* விகடன் விருது-2019

## தனி வாழ்க்கை
இவர் இணையர் பெயர் அமுதா. இவர்களுக்கு  மதன் மோகன் என்ற மகனும் சுபா சந்தியா என்ற மகளும் உள்ளனர்.

## மேற்கோள்கள்

## வெளி இணைப்புகள்
* எழுத்தாளர் கோவை சதாசிவம்
* பூவுலகின் நண்பர்கள் http://poovulagu.blogspot.com/2009/09/blog-post_06.html தளத்தில் கோவை சதாசிவம் குறித்த செய்தி
* சத்யம் செய்திகளில் சத்யம் செய்திகளில் கரையான் பற்றிய சதாசிவம் அவர்களின் உரையாடல்.

பகுப்பு:தமிழ் சுற்றுச்சூழல் செயற்பாட்டாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:ஊர்ப் பெயரால் அறியப்படும் மக்கள்
லக்ஷ்மன் யாப்பா அபேவர்தன

**லக்ஷ்மன் யாப்பா அபேவர்தன** *(Lakshman Yapa Abeywardena, M.P*; (பிறப்பு: சூன் 7, 1955), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில் ,*(சுதந்திர இலங்கையின் 14 வது பொதுத் தேர்தல்)*  ஐக்கிய மக்கள் சுதந்திர முன்னணியின் சார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் பொருளாதார அபிவிருத்தி  பிரதி  அமைச்சராகவும் உள்ளார். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
மாத்தறை மாகந்துர வசிக்கும் இவர் பௌத்த  மதத்தைச் சேர்ந்தவர்.

## உசாத்துணை
* லக்ஷ்மன் யாப்பா அபேவர்தன

பகுப்பு:இலங்கை அரசியல்வாதிகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
நினைவுச்சின்னங்களுக்கும், களங்களுக்குமான அனைத்துலக நாள்

**நினைவுச் சின்னங்களுக்கும், களங்களுக்குமான அனைத்துலக நாள்** (*International Day for Monuments and Sites*) அல்லது **உலக மரபுரிமை நாள்** (*World Heritage Day*) அல்லது **உலகப் பாரம்பரிய நாள்** ஆண்டுதோறும் ஏப்ரல் 18 ஆம் நாள் கொண்டாடப்பட்டு வருகிறது. உலகப் பண்பாட்டு மரபின் பல்வகைத் தன்மைகளின் தொடர்பிலும், அவற்றைக் காப்பாண்மை செய்தல் மற்றும் பாதுகாத்தல் நடவடிக்கைகளின் தொடர்பிலும் மக்களுக்கு விழிப்புணர்வை ஏற்படுத்துவதே இதன் நோக்கமாகும்.

## தோற்றம்
1982 ஆண்டில் துனீசியாவில் நடைபெற்ற நினைவுச்சின்னங்களுக்கும் களங்களுக்குமான அனைத்துலக அவையின் கருத்தரங்கில் முன்வைக்கப்பட்ட கருத்துக்களின் அடிப்படையில் ஏப்ரல் 18 ஆம் நாள் "நினைவுச் சின்னங்களுக்கும், களங்களுக்குமான அனைத்துலக நாளாக கொண்டாடப் பரிந்துரைத்தது. 1983 நவம்பரில் நடைபெற்ற யுனெஸ்கோ பொதுச் சபையின் 22 ஆவது கூட்டத் தொடரில், ஏப்ரல் 18 ஆம் நாளை, 'நினைவுச்சின்னங்களுக்கும் களங்களுக்குமான நாளாக' என அறிவித்தது.

இந்த நாளில் என்ன செய்யலாம் என்று அந்த மாநாடு பரிந்துரைத்தது. அதன் படி இந்நாளில்
*கட்டிட பெருமைகளைக் கண்காட்சிகள் அமைத்து விவரிப்பது
*கட்டணம் ஏதுமில்லாமல் இந்த ஒரு நாள் நினைவிடம், அரும் பொருளகம், தலங்களுக்கு மக்களை அனுமதிப்பது
*இந்த நாள் பற்றிய விழிப்புணர்வை ஊடகங்கள் மூலம் மக்களுக்குத் தெரிவிப்பது
*பொது இடங்களில் விவாதங்கள் நடத்துவது
*புத்தகங்கள், தபால் தலைகள் போன்றவற்றை அச்சிடுவது
*பாரம்பரியத்தை காப்பாற்றியவருக்கு சிறப்பு பரிசுகள் வழங்குவது
*பள்ளி மாணவர்கள் மத்தியிலும் இளைஞர்கள் மத்தியிலும் நிகழ்ச்சிகள் நடத்துவது
என்று சில பரிந்துரைகளை வழங்கி உள்ளது.

## மேற்கோள்கள்

## வெளி இணைப்புகள்
* 

பகுப்பு:ஐக்கிய நாடுகளின் சிறப்பு நாட்கள்
பகுப்பு:யுனெஸ்கோ
பகுப்பு:ஏப்ரல் சிறப்பு நாட்கள்
பகுப்பு:பண்பாடு
சிவசக்தி ஆனந்தன்

**அண்ணாமலை நடேசு சிவசக்தி ஆனந்தன்** (பிறப்பு: 29 சூலை 1964) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## வாழ்க்கைச் சுருக்கம்
சிவசக்தி ஆனந்தன் ஈழமக்கள் புரட்சிகர விடுதலை முன்னணியின் உறுப்பினராவார். இவர் 2001 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராக வன்னி மாவட்டத்தில் போட்டியிட்டு, தேர்ந்தெடுக்கப்பட்டு நாடாளுமன்றம் சென்றார். 2004, 2010, 2015 தேர்தல்களிலும் இவர் வெற்றி பெற்று நாடாளுமன்றம் சென்றார்.

## தேர்தல் வரலாறு

## மேற்கோள்கள்

பகுப்பு:1964 பிறப்புகள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:வாழும் மக்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஈழ விடுதலைப் போராளிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
அசீசி (தொண்டு நிறுவனம்)

**அசீசி** என்பது இந்தியாவில் கேரளா மாநிலத்தைத் தலைமையகமாகக் கொண்டு இயங்கும் ஒரு தொண்டு நிறுவனமாகும். இது, வாழ்க்கையில் உற்றார், உறவினர்களை இழந்து தெருவோரங்களில் வாழ்ந்து வருபவர்களையும், சமுதாயத்தால் ஒதுக்கப்பட்டவர்களையும்  பாதுகாக்கும் நோக்கத்துடன் **அசீசி அன்பு இல்லங்கள்** எனும் பெயரில் சிறப்பு இல்லங்களை அமைத்து வருகின்றன.

## அசீசி இல்லங்கள்
அசீசி தொண்டு நிறுவனம் மூலம் கேரளாவில் இடுக்கி மாவட்டத்திலும், தமிழ்நாடு மாநிலத்தில் தேனி மாவட்டத்திலும் அசீசி இல்லங்கள் அமைக்கப்பட்டிருக்கின்றன.

## கேரளா இல்லங்கள்

கேரளா மாநிலத்தில் கீழ்க்காணும் ஊர்களில் அசீசி அன்பு இல்லங்கள் அமைக்கப்பட்டுள்ளன.

#கட்டப்பனா 
#மூலமாற்றம் 
#குமுளி, 
#தோப்புராங்குடி 
#நரியம்பாரா 
#நெடுங்கண்டம்

### கட்டப்பனா இல்லம்

கேரள மாநிலம் இடுக்கி மாவட்டத்திலுள்ள கட்டப்பனா எனும் ஊரில் 1996 ஆம் ஆண்டு பிப்ரவரி மாதத்தில் அமைக்கப்பட்ட இந்த இல்லத்தில் 125 பயனாளர்கள் உள்ளனர்.

### மூலமாற்றம் இல்லம்

கேரள மாநிலத்தில் உள்ள மூலமாற்றம் எனும் ஊரில் 1998 ஆம் ஆண்டு மே 31 ஆம் நாள் அமைக்கப்பட்ட இந்த இல்லத்தில் 100 பயனாளர்கள் உள்ளனர். இவர்களில் பெரும்பான்மையானவர்கள் பாலியல் பலாத்காரத்தால் மனநிலை பாதிக்கப்பட்டவர்கள் என்பது குறிப்பிடத்தக்கது.

### குமுளி இல்லம்

கேரள மாநிலம் இடுக்கி மாவட்டத்திலுள்ள குமுளி எனும் ஊரில் 2000 ஆம் ஆண்டு மே மாதம் 21 ஆம் தேதியில் அமைக்கப்பட்ட இந்த இல்லத்தில் 100க்கும் அதிகமான பயனாளர்கள் உள்ளனர்.

### தோப்புராங்குடி இல்லம்

கேரள மாநிலம் தோப்புராங்குடி எனும் ஊரில் 2000 ஆம் ஆண்டு ஜூன் மாதம் 1 ஆம் தேதியில் அமைக்கப்பட்ட குழந்தைகளுக்கான இல்லத்தில் 50க்கும் அதிகமான குழந்தைப் பயனாளர்கள் உள்ளனர்.

### நரியம்பாரா இல்லம்

கேரள மாநிலம் நரியம்பாரா எனும் ஊரில் 2000 ஆம் ஆண்டு மே மாதம் 27 ஆம் தேதியில் அமைக்கப்பட்ட இந்த இல்லத்தில் பல பயனாளர்கள் உள்ளனர்.

### நெடுங்கண்டம் இல்லம்

கேரள மாநிலம் நெடுங்கண்டம் எனும் ஊரில் அமைக்கப்பட்டுள்ள இல்லத்தில் 100க்கும் அதிகமான ஊனமுற்ற மற்றும் மனநிலை பாதிக்கப்பட்ட பயனாளர்கள் உள்ளனர்.

## தமிழ்நாடு இல்லம்

தமிழ்நாட்டில் கீழ்க்காணும் ஊரில் அசீசி அன்பு இல்லம் அமைக்கப்பட்டுள்ளது.

#வடபுதுப்பட்டி தேனி

### வடபுதுப்பட்டி இல்லம்
தமிழ்நாட்டிலுள்ள தேனி மாவட்டம், வடபுதுப்பட்டி எனும் கிராமத்தில் அமைக்கப்பட்டுள்ள இல்லத்தில் 50க்கும் அதிகமான மனநிலை பாதிக்கப்பட்ட மற்றும் ஊனமுற்ற பயனாளர்கள் உள்ளனர்.

பகுப்பு:இந்தியத் தொண்டு நிறுவனங்கள்
ஈஈ

**ஈஈ** (*Freycinetia arborea*) என்பது மிக அடர்த்தியாகக் கிளைத்து வளரும் கொடித் தாவரம் ஒன்றாகும். இத்தாவரம் பசுபிக் தீவுகளுக்குத் தனிச் சிறப்பான தாவரங்களுள் ஒன்றாகும். இத்தாவரம் ஹவாய்த் தீவுகளின் அயனமண்டல அகன்ற இலை ஈரக்காடுகளிலும் ஏனைய தீவுக் கூட்டங்களான மர்கிசாசு தீவுகள், ஒசுற்றல் தீவுகள், சங்கத் தீவுகள், குக் தீவுகள் என்பவற்றிலும் காணப்படுகின்றன. காட்டு மரங்களின் விதானம் வரை வளரும் இத்தாவரம் காற்றுக்குரிய வேர்களால் அம்மரங்களைப் பற்றிப் பிடித்துக்கொள்கிறது. அவ்வாறே காட்டு நிலத்திலும் இது நன்கு பரந்து வளரும்.

இதன் இலைகள் ஒளிர் பச்சை நிறத்திலும், கூரிய முனைகளையும் நடு விளிம்பினதும் ஓரங்களினதும் கீழ்ப் பகுதியில் முட்களையும் கொண்டிருக்கும். ஈஈ தாவரத்தின் இலைகள் 40–80 சதமமீட்டர் (16–31 அங்குலம்) நீளமும் 1–3 சதமமீட்டர் (0.39–1.2 அங்குலம்) அகலமும் கொண்டிருப்பதுடன் கிளைகளின் தொங்கல் வரை சுருளி வடிவில் அமைந்திருக்கும். கிளைகளின் முடிவில் தண்டில் தோன்றும் பூக்கள் நிலைத்த அல்லது நிலையற்ற முள்போன்ற அமைப்புக்களைக் கொண்டிருக்கும். மஞ்சனித்த வெள்ளை நிறத்தில் காணப்படும் நிலைத்த முட்கள் 10 சதமமீட்டர் (3.9 அங்குலம்) வரை வளரும் அதேவேளை 3–4 சதமமீட்டர் (1.2–1.6 அங்குலம்) வரையே வளரும் நிலையற்ற முட்கள் இத்தாவரம் பழங்கள் காய்க்கும் காலங்களில் 7.5–9.5 சதமமீட்டர் (3.0–3.7 அங்குலம்) வரை வளர்ந்து காணப்படும். மூன்று அல்லது நான்கு முட்கள் செம்மஞ்சள் நிறக் குவிய இலைகளால் மூடப்பட்டிருக்கும்.

*ஈஈ* கொடியின் பழங்கள் 1 சதமமீட்டர் (0.39 அங்குலம்) வரை வளரும். அவற்றிலுள்ள விதைகள் 1.5 மில்லிமீட்டர் (0.059 அங்குலம்) இருக்கும். *ஈஈ* தாவரத்தின் குவிய இலைகளையும் பழங்களையும் *[[ஓஊ]]* (*Psittirostra psittacea*) பறவை விரும்பி உண்ணும். முற்காலத்தில் இப்பழங்களின் விதைகள் ஹவாய் காடுகளில் பரவுவதற்கு *ஓஊ* பறவையே முக்கியக் காரணமாகும். அவ்வாறே, தற்போது இயலிடத்தில் அற்றுவிட்ட *[[அலலா]]* (*Corvus hawaiiensis*) காகங்களும் இத்தாவரத்தின் பழங்களை விரும்பி உண்ணும்.

## பயன்பாடு
ஹவாய்வாசிகள் *ஈஈ* தாவரத்தைப் பயன்படுத்தி மீன் கூடைகளையும், மீன் பொறிகளையும், மீனவத் தொப்பிகளையும் செய்வர்.

## மேலும் பார்க்க
* கீக்கீ - நியூசிலாந்து நாட்டிலுள்ள இதனையொத்த தாவரமொன்று.

## மேற்கோள்கள்

* 

பகுப்பு:கொடித் தாவரங்கள்
பகுப்பு:பொலினீசியத் தாவரங்கள்
புதுச்சேரி சுற்றுச்சூழல் கழகம்

**[[புதுச்சேரி]] சுற்றுச்சூழல் கழகம்** என்பது புதுச்சேரியை மையமாகக் கொண்டு செயல்படும் ஒரு கூட்டமைப்பு ஆகும். புதுச்சேரியின்  சுற்றுச்சூழலில் ஆர்வமுள்ள அமைப்புகளான பூவுலகின் நண்பர்கள், செம்படுகை நன்னீரகம், பாண்டிகேன், புதுச்சேரி அறிவியல் இயக்கம், மக்கள் நாடி, புதுச்சேரி மக்கள் பாதுகாப்பு கூட்டியக்கம் ஆகிய அமைப்புகள் இணைந்து இக்கூட்டமைப்பு உருவானது. இவ்வமைப்பு சார்பில் சூழல் தொடர்பான பல்வேறு செயல்பாடுகள் நிகழ்த்தப்படுகின்றன.
## பசுமைத் தேர்தல் அறிக்கை
மார்ச் 2011 சட்டமன்றத் தேர்தலை ஒட்டி இந்த அமைப்பின் சார்பில் பசுமைத் தேர்தல் அறிக்கை வெளியிடப்பட்டது. புதுடில்லி அறிவியல் மற்றும் சுற்றுச்சூழல் மையத்தின் இயக்குநர் சுனிதா நாராயண் அந்த அறிக்கையை வெளியிட்டார்.
## மேற்கோள்கள்

பகுப்பு:சுற்றுச்சூழல் செயற்பாட்டாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
வல்லார் கிழான் பண்ணன்

வல்லார் என்பது சங்ககாலத்தில் சிறப்புற்று விளங்கிய ஊர்களில் என்று. இதன் ஆட்சி உரிமையைப் பெற்றிருந்த மன்னன் வல்லார் கிழான். 
;பாடிய புலவர்
:சோணாட்டு முகையலூர்ச் சிறுகருந்தும்பியார் என்னும் புலவர் வல்லார் கிழான் பண்ணனைப் பற்றிக் குறிப்பிட்டுள்ளார்.
;வல்லார் நலம்
:பாடலில் இந்த ஊரின் பெயர் **"கடிமிளை வலாஅர்"** எனக் குறிப்பிடப்பட்டுள்ளது. இந்த ஊரைச் சுற்றிலும் காவல்காடுகள் இருந்தன. வல்லார்நாடு குன்றுகளை மிகுதியாக உடையது.
;வல்லார் குன்றத்து மகளிர்
:இங்கு வாழ்ந்த எயிற்றி ஒருத்தியின் அன்பு மகள் தன் வீட்டு விளா மரத்தின் கீழ் இருந்த வெட்ட வெளியில் குட்டியானை ஒன்றோடு விளையாடிக்கொண்டிருந்தாளாம்.
;பண்ணன் போராற்றல்
:இவனது அம்பில் எப்போதும் புலவுக்கறை படிந்திருக்குமாம்.
;பண்ணன் கொடை
:இவனை நாடி வரும் பாணர்கள் குடும்பம் தம் காலமெல்லாம் வறுமை இல்லாமல் வாழும் வகையில் பண்ணன் பரிசில்களை நல்குவானாம்.
* மேலும் பார்க்க
: சிறுகுடி கிழான் பண்ணன்
## அடிக்குறிப்பு

பகுப்பு:சங்கப் புலவர்கள்
பகுப்பு:சங்ககால அரசர்கள்
படுமரத்து மோசிகீரனார்

**படுமரத்து மோசிகீரனார்** சங்ககாலப் புலவர். குறுந்தொகை 33, 75, 383 ஆகிய மூன்று பாடல்கள் இவரால் பாடப்பட்டவை. மூன்றும் அகத்திணைப் பாடல்கள்.

படுமரம் என்பது ஊரின் பெயர். மோசி என்பது தந்தை பெயர்.
## பாடல் சொல்லும் செய்தி
### இளமாணாக்கன்
:குறுந்தொகை 33
பரத்தையிடம் பிரிந்த தலைவனுக்காகப் பாணன் தூது வருகிறான். தூதை ஏற்பதாகத் தலைவி தோழியிடம் சொல்கிறாள்.
இளமாணாக்கன் (தமிழ்). பிரம்மச்சாரி (வடமொழி)
அன்னாய்! இவன் ஓர் இளமாணாக்கன். இரந்து உண்ணும் பழக்கம் உடையவன். இப்போது ஒரு விருந்தாளியையும் கூட்டிக்கொண்டு வந்துள்ளான். (உணவு வழங்குவோம்) (விருந்தாளி - இங்குத் தலைவன்)

### பொன்மலி [[பாடலி]]
:குறுந்தொகை 75
தலைவன் பரத்தையிடமிருந்து திரும்பிக்கொண்டிருக்கிறான் என்று பாணன் தலைவியிடம் சொல்கிறான். தலைவி அவனை வினவுகிறாள். "வருவதை நீ கண்டாயா, அல்லது கண்டார் கூறக் கேட்டாயா? பொன்மலி பாடலியைப் பெற்றதாகச் சொல்லும் செய்தியை யார் வாய்க் கேட்டனை"
#### [[சோணை]]
சோணை ஆறு பாடலியில் ஓடிற்று. அதில் யானைகள் நீராடும்.
(புராணக் கதை கஜேந்திர மோட்சத்தின் நிழல்)

### இன்றை அளவு கொன்றைக்கு
:குறுந்தொகை 383
இன்று நீ அவனுடன் செல்வதற்கு உடம்பட்டாய். அதனால் நானும் அவனை வரச்சொன்னேன். அவனும் வந்திருக்கிறான். இப்போது நீயோ இன்றைய நாளை மட்டும் கொன்றக்கு ஒப்படைத்துவிட்டேன் என்று சொல்லிக் கையையும், காலையும் ஒடுக்கிக்கொண்டு நோன்பிருக்கிறாய் **(கொன்றைப் பூச் சூடிய சிவனுக்கு இன்றைய பொழுது என்று சொல்லி நோன்பிருத்தல்)** தீயில் பட்ட இளந்தளிர் போல நான் வாடி வதங்குவதைத் தவிர வேறு வழி இல்லை.

தோழி தலைவியிடம் இவ்வாறு கூறுகிறாள்.

பகுப்பு:சங்கப் புலவர்கள்
குருதி மாற்றீடு

**குருதி மாற்றீடு** என்பது ஒருவரின் குருதிச் சுற்றோட்டத்தொகுதியினுள் குருதியின் கூறுகள் வெளியிலிருந்து சிரைவழி (intravenously) மாற்றீடு செய்யப்படல். பல்வேறுபட்ட மருத்துவ நிலைமைகளில் ஒருவரில் இழக்கப்பட்ட குருதிக் கூறுகளை ஈடு செய்வதற்காக இவ்வகையான குருதி மாற்றீடு என்னும் மருத்துவ செயல்முறை நடைமுறைப்படுத்தப்படும். முன்னைய நாட்களில் பொதுவாக முழுமையான குருதியே இவ்வகையான மாற்றீட்டில் பயன்படுத்தப்பட்டது. ஆனால் தற்போது, செங்குருதியணு, வெண்குருதியணு, குருதிச் சிறுதட்டுக்கள், குருதி நீர்மம் (Blood plasma), குருதி உறைதலிற்கான காரணிகள் (clotting factors) போன்ற குருதிக் கூறுகள் தனித்தனியாகவும் பயன்படுத்தப்படும்.

### ஒவ்வாமை சோதனை
மனிதரில் குருதி மாற்றீடு செய்யப்படும்போது, மாற்றீடு செய்யப்படும் குருதி ஒவ்வாமை அற்றதாக இருக்க வேண்டுமென்பதனால், முதலிலேயே சோதனைக்கு உட்படுத்தப்படும். இங்கே குருதிக் குழு முறைமைகள் கருத்தில் கொள்ளப்படும். 

## மேற்கோள்கள்

பகுப்பு:குருதி மாற்றீடு
பகுப்பு:மருத்துவ சோதனைகள்
பாடலி

கங்கை ஆற்றங்கரையில் இருந்த பாடலிபுத்திரம் சங்கப் பாடல்களில் **பாடலி** என்று குறிக்கப்பட்டுள்ளது. 
குறுந்தொகை 75, அகநானூறு 265 ஆகிய பாடல்கள் இதனைக் குறிப்பிடுகின்றன.

## பாடல் சொல்லும் செய்தி
### பொன்மலி பாடலி
பாடலி நகரம் "பொன்மலி பாடலி" என்று போற்றப்பட்டுள்ளது.1 2 இந்த ஊரில் ஓடிய சோணை ஆற்றில் யானைகள் நீராடுமாம்.. இந்தச் செய்தியின் வழியே 'ஆதிமூலமே' என ஓலமிட்ட ஆனைக்கு ஆதிமூலம் அபயமளித்த புராணக் கதை தோன்றியது.:படுமரத்து மோசிகீரனார் பாடிய குறுந்தொகை 75

### பாடலி நகர நந்தர் கங்கைக்கு அடியில் கரந்த நிதியம்
போர் வெற்றிகளால் பல்புகழ் ஈட்டிய நந்தர் நீர்மிகு பாடலியில் கூடி அங்கு ஓடிய கங்கை ஆற்றுக்கு அடியில் தம் பெருஞ்செல்வத்தை மறைத்து வைத்திருந்தனராம்.(மாமூலனார் பாடிய அகநானூறு 265)

பகுப்பு:சங்க காலப் புவியியல்
சோணை

**சோணை ஆறு** அகநானூற்றுப் பாடல் ஒன்றில் குறிப்பிடப்பட்டுள்ள ஆறு. இது பாடலி (தற்கால பாட்னா) நகரில் ஓடியது.

## குறிப்புகள்
சொர்ணம் என்னும் சொல் பொன்னைக் குறிக்கும். நந்தர் தம் பொன்னை இந்தப் பாடலிக்கு அருகில் ஓடும் கங்கை ஆற்றுப் படுகையில் புதைத்து மறைத்து வைத்திருந்தனர். அதனால் இங்குள்ள மக்கள் கங்கையைச் சொர்ணமுகி என்றனர். சொர்ணமுகியைத் தமிழில் சோணை என்றனர்.அகநானூறு 265, குறுந்தொகை 75

பகுப்பு:சங்க காலப் புவியியல்
நம்பியாண்டார் நம்பி

**நம்பியாண்டார் நம்பி** சைவ சமயப் பெரியோர்களுள் ஒருவர்; திருநாரையூரில் பிறந்த நம்பி அவ் ஊரில் வீற்றிருக்கும் பொல்லாப் பிள்ளையாரின் திருவருள் பெற்றவர். இவர்  சைவத் திருமுறைகளைத் தொகுத்ததோடு பல நூல்களையும் இயற்றியுள்ளார்.

பொ.ஊ. 10-ஆம் நூற்றாண்டில் இராஜராஜ சோழனின் ஆட்சியின்போது, சிதம்பரம் கோயிலிலே கவனிப்பாரற்றுக் கிடந்த தேவாரங்களையும், வேறுபல சமய இலக்கியங்களையும் எடுத்துப் பூச்சிகளால் அரிக்கப்பட்டு அழிந்தவை போக எஞ்சியவற்றை, நம்பியாண்டார் நம்பி பதினொரு திருமுறைகளாகத் தொகுத்தார்.

11-ஆம் திருமுறையில் தாம் இயற்றிய பத்து பிரபந்தங்களையும் (விநாயகர் 1  +சிவபெருமான் 1 +தொண்டர் அந்தாதி 1 + ஞானசம்பந்தர் பற்றி 6 + நாவுக்கரசர் பற்றி 1 =10) இணைத்து வகைப்படுத்திய நம்பி பாடியவை, திருநாரையூர் விநாயகர் திரு இரட்டை மணிமாலை, கோயில் திருபண்ணியர் விருத்தம், திருத்தொண்டர் திரு அந்தாதி, ஆளுடைய பிள்ளையார் திருவந்தாதி, ஆளுடைய பிள்ளையார் திருசண்பை விருத்தம், ஆளுடைய பிள்ளையார் திருமும்மணிக்கோவை, ஆளுடைய பிள்ளையார் திரு உலாமாலை, ஆளுடைய பிள்ளையார் திருக்கலம்பகம், ஆளுடைய பிள்ளையார் திருத்தொகை, திருநாவுக்கரசர் திரு ஏகாதச மாலை ஆகியனவாகும்.

இவர் வடமொழியிலும் புலமை மிக்கவர் என்பதை இவரது நூல்களின் மூலம் அறியலாம்.

இவருக்குப் பிற்காலத்தில் நம்பி என்ற பெயரில் வாழ்ந்தவர்களுள் குறிப்பிடத்தக்கவர் பெரும்பற்றப்புலியூர் நம்பி ஆவார்.

## வெளி இணைப்புகள்
*தமிழ் இணைய கல்வி கழகத்தில் நம்பியாண்டர் நம்பி பற்றிய பாடம்

பகுப்பு:பன்னிரு திருமுறை அருளாளர்கள்
பகுப்பு:தமிழ்ப் புலவர்கள்
திஸ்ஸ அத்தநாயக்க

**அத்தநாயக்க முதியான்சிலாகே குடபண்டா திஸ்ஸ அத்தநாயக்க** (*Attanayake Mudiyanselage Kudabanda Tissa Attanayake*, பிறப்பு: மே 17, 1961) இலங்கை அரசியல்வாதி ஆவார். இவர் 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சி  சார்பில் நியமிக்கப்பட்ட தேசியப் பட்டியல் உறுப்பினர். 1989, 1994, 2000, 2001, 2004 ஆகிய தேர்தல்களிலும் இவர் பிரதிநிதியாகத் தெரிவுசெய்யப்பட்டிருந்தார். அத்தநாயக்க ஐக்கிய தேசியக் கட்சியின் பொதுச் செயலாளராகப் பதவி வகித்தார். 2014 டிசம்பர் 8 இல் இவர் ஐக்கிய தேசியக் கட்சியில் இருந்து விலகி ஆளும் ஐக்கிய மக்கள் விடுதலைக் கூட்டணியில் இணைந்தார். இதனை அடுத்து இவருக்கு சுகாதார அமைச்சுப் பதவி 2014 டிசம்பர் 11 இல் வழங்கப்பட்டது.

## மேற்கோள்கள்

## வெளி இணைப்புகள்
* திஸ்ஸ அத்தநாயக்க

பகுப்பு:இலங்கை அரசியல்வாதிகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:இலங்கை பௌத்தர்கள்
பகுப்பு:இலங்கை அமைச்சர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
காண்ட்லெட் நடவடிக்கை

**காண்ட்லெட் நடவடிக்கை** (*Operation Gauntlet*) என்பது இரண்டாம் உலகப் போரின் போது நிகழ்ந்த ஒரு அதிரடித் தாக்குதல். இதில் பிரித்தானிய மற்றும் கனடிய படையினர், நார்வே நாட்டின் இசுப்பிட்சுபேர்கென் தீவிலுள்ள நிலக்கரி சுரங்கங்களைத் தாக்கி அழித்தனர்.

ஏப்ரல் 9, 1940 அன்று நாசி ஜெர்மனி நார்வே மீது படையெடுத்தது. இரு மாத சண்டைகளுக்குப்பின் நார்வே ஜூன் 9, 1940 அன்று சரணடைந்தது. நார்வேயின் ஆளுகைக்கு உட்பட்ட இசுப்பிட்சுபேர்கென் தீவு வட துருவத்துக்குத் தெற்கே அமைந்துள்ளது. இங்கு நார்வே மற்றும் சோவியத் ஒன்றிய நிறுவனங்களால் நிருவகிக்கப்பட்ட நிலக்கரிச் சுரங்கங்கள் அமைந்திருந்தன. பல ஆண்டுகளாக வெட்டியெடுக்கப்பட்ட நிலக்கரியும் கிடங்குகளில் சேமிக்கப்பட்டிருந்தது. ஜெர்மானியர்கள் தங்கள் போர் முயற்சிக்கு அவற்றைப் பயன்படுத்தும் முன் அவற்றை அழிக்க நேச நாட்டுத் தலைவர்கள் திட்டமிட்டனர். ஜூலை 1941ல் இதற்கான திட்டம் ஆரம்பிக்கப்பட்டது. இசுப்பிட்சுபேர்கனிலுள்ள சுரங்க கட்டமைப்புகளை அழித்து, சுரங்கத் தொழிலாளர்களையும் அவர்களது குடும்பங்களையும் அவரவர் நாட்டுக்கு மீட்டுச் செல்வதென்று முடிவானது. இக்காலகட்டத்தில் ஜெர்மானியர்கள் இத்தீவில் எந்த பாதுகாவல் படைகளையும் நிறுத்தாதது நேச நாட்டுப் படைகளுக்கு சாதகமாக அமைந்தது.

25 ஆகஸ்ட், 1941ல் நேச நாட்டுப் படைகளை ஏற்றிச் சென்ற கப்பல் கூட்டம் இசுப்பிட்சுபேர்கெனை அடைந்து படைகளைத் தரையிறக்கியது. சுரங்கத் தொழிலாளர்கள் அவர்களை உற்சாகத்துடன் வரவேற்றனர். முதலில் சுமார் 2000 சோவியத் குடிமக்கள் காலி செய்யப்பட்டு சோவியத் ஒன்றியத்தின் ஆர்க்கேஞ்சலஸ்க் துறைமுகத்துக்கு கொண்டு செல்லப்பட்டனர். பின் அங்கிருந்து திரும்பிய கப்பல்கள் மீதமிருந்த 800 நார்வீஜிய குடிமக்களை காலி செய்து இங்கிலாந்து திரும்பின. தகர்ப்பு குழுக்கள் சுரங்கக் கட்டமைப்புகளை வெடி வைத்துத் தகர்த்தன. கிடங்குகளில் இருந்த 4,50,000 டன் நிலக்கரியும் 2,75,000 கேலன் திரவ எரிபொருளும் அழிக்கப்பட்டன. திட்டமிட்ட இலக்குகள் அனைத்தையும் வெற்றிகரமாக நிறைவேற்றிய பின்னர் நேச நாட்டுப் படைகள் செப்டம்பர் 3ம் தேதி இங்கிலாந்து திரும்பின.

பகுப்பு: இசுக்கேண்டிநேவியா போர்முனை (இரண்டாம் உலகப்போர்)
பகுப்பு:1941 நிகழ்வுகள்
ஏ. எல். எம். அதாவுல்லா

**ஏ. எல். எம். அதாவுல்லா** (*A. L. M. Athaullah*, பிறப்பு: அக்டோபர் 6, 1957), ஒரு இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,*(சுதந்திர இலங்கையின் 14 ஆவது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் திகாமடுல்லை மாவட்டத்திலிருந்து மக்களால் தெரிவு செய்யப்பட்ட உறுப்பினர். உள்ளுராட்சி மற்றும் மாகாண சபைகள் அமைச்சராகவும் உள்ளார். சுதந்திர இலங்கையின் 11ஆவது நாடாளுமன்றம் (2000), சுதந்திர இலங்கையின் 12ஆவது நாடாளுமன்றம் (2001), சுதந்திர இலங்கையின் 13 ஆவது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
கொழும்பு 05, C37, கெப்படிபொல மாவத்தையில் வசிக்கும் இவர் இசுலாம் மதத்தைச் சேர்ந்தவர்.

## மேற்கோள்கள்

## வெளி இணைப்புகள்
* ஏ. எல். எம். அதாவுல்லா

பகுப்பு:இலங்கை அரசியல்வாதிகள்
பகுப்பு:1957 பிறப்புகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
திருநாரையூர்

**திருநாரையூர் ** கடலூர் மாவட்டத்தில் காட்டுமன்னார்கோயில் வட்டத்தில் அமைந்துள்ள ஒரு சிறு கிராமம். சிதம்பரத்தில் இருந்து காட்டுமன்னார்குடி செல்லும் வழியில் திருநாரையூர் அமைந்துள்ளது.

இத்திருநாரையூரில் சௌந்தரநாத கோவில்  உள்ளது. தேவாரத் திருமுறைகளைத் தொகுத்த  நம்பியாண்டார் நம்பி பிறந்த ஊர் இதுவாகும்.

பகுப்பு:கடலூர் மாவட்டத்திலுள்ள கிராமங்கள்
லசந்த அழகியவன்ன

**லசந்த அழகியவன்ன** (*Lasantha Alagiyawanna,* பிறப்பு: அக்டோபர் 19, 1967). ஓர் இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில்கம்பஹா மாவட்டத்திலிருந்து மக்களால் தெரிவு செய்யப்பட்ட உறுப்பினர். திட்டமிடல் பொறியியல் துறை, வீடமைப்பு மற்றும் பொதுச் சேவைகள் பிரதி அமைச்சராகவும் உள்ளார். சுதந்திர இலங்கையின் 13 வது நாடாளுமன்ற (2004) பிரதிநிதியாகவும் தெரிவுசெய்யப்பட்டிருந்தார்.

## வாழ்க்கைக் குறிப்பு
மீமிட்டி கம்மான,  ஊரபொலயில் வசிக்கும் இவர் பௌத்த மதத்தைச் சேர்ந்தவர். பயிற்றப்பட்ட ஆசிரியர்

## உசாத்துணை
* லசந்த அழகியவன்ன

பகுப்பு:இலங்கை அரசியல்வாதிகள்
பகுப்பு:1967 பிறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
காரிய சித்தி கணபதி கோயில்

**ஸ்ரீ காரிய சித்தி கணபதி திருக்கோயில்** என்பது தமிழ்நாடு, திருவள்ளூர் மாவட்டம், பொன்னேரி வட்டம், பஞ்செட்டி அஞ்சல், நத்தம் கிராமத்தில் அமைந்துள்ள ஒரு பிள்ளையார் கோயில் ஆகும்.

## தல வரலாறு
முன்பொரு சமயம் சிவதரிசனம் செய்ய பிரமன் சென்றபோது முருகரால் வழிமறிக்கப்பட்டு ஒம் எனும் பிரணவத்தின் பொருள் சொல்லுமாறு பணிக்க்கப்படுகிறார். தெரியாத பிரமன் சிறைப்படுத்த படுகிறார். பிரணவ உபதேசம் பெற்ற பிரம்மா மீண்டும் படைப்பு தொழிலை தொடங்க தடைபடுகிறது.நாரதரின் ஆலோசனையின் பேரில் பிரம்மன் இங்கு வந்து கணபதியைகுறித்து தவமியற்றி காரியசித்தி அடைந்ததாக தல வரலாறு. பிரம்மன் வழிபட்ட பிள்ளையாரான ஸ்ரீ காரியசித்தி கணபதி தொந்தியின்றி முக்கண்ணோடு மேலிரு கரங்களில் ருத்ராட்சமும் கோடரியும் ஏந்திகீழிரு கரங்களில் மோதகமும் தந்தமும் ஏந்தி தாமரைபீடத்தில் அமர்ந்துள்ளது போல கணபதியின் திருவுருவச்சிலை அமைந்துள்ளது.

## சிறப்புகள்
திருமணத் தடை உள்ளவர்கள் ஒருகிலோ பச்சரிசி, வெல்லம் அருகம்புல் படைத்து ரோஜா மாலை சாற்றி சிதறு காய் செலுத்தி 16 பிரதட்சணம் வந்து அர்ச்சனை செய்து வழிபட திருமணத்தடை அகன்று திருமணம் கூடும் என்பது பக்தர்களின் நம்பிக்கை. இங்குள்ள வாலீஸ்வரரையும் ஆனந்தவல்லியையும் வழிபட ராகு கேது சர்ப்ப தோஷங்கள் அகலும், முருகனக்கு வெண் சங்கு தீபம் ஏற்றி எதிரில் உள்ள மஹாவிஷ்ணுவுக்கு தயிர்சாதம் படைத்து வழிபட மாமியார் மருமகள் பிரச்சனை விலகும்; அர்த்த்நாரீ கோலத்தில் உள்ள சண்டேஸ்வரரை வழிபட தம்பதியரிடையே ஒற்றுமை ஏற்படும். பிரதோஷ வழிபாடு இங்கு செய்வதால் சுருட்டப்பள்ளி தலத்தில் பிரதோஷவழிபாடு செய்வதன் மும்மடங்கு பலன் கிடைக்கும் எனவும் தலபுராணம் கூறுகிறது.

பகுப்பு:திருவள்ளூர் மாவட்டத்திலுள்ள பிள்ளையார் கோயில்கள்
சித்தார்த்தா முக்கர்ஜி

200px|thumb|வலது|சித்தார்த்தா முக்கர்ஜி
**சித்தார்த்தா முக்கர்ஜி** (*Siddhartha Mukherjee*, பிறப்பு: 1970) என்பவர் இந்தியாவில் பிறந்த அமெரிக்க மருத்துவரும், அபுனைவு எழுத்தாளரும் ஆவார். 2010 ஆம் ஆண்டில் இவர் எழுதிய *The Emperor of All Maladies: A Biography of Cancer* என்ற நூலுக்கு புலிட்சர் பரிசு வழங்கப்பட்டது.

## வாழ்க்கைச் சுருக்கம்
சித்தார்த்தா முக்கர்ஜி இந்தியாவில் புது தில்லியில் பிறந்தவர். தில்லி புனித கொலும்பா பள்ளியில் கல்வி கற்ற இவர் கலிபோர்னியா ஸ்டான்ஃபோர்ட் பல்கலைக்கழகத்தில் உயிரியலைச் சிறப்புப் பாடமாகக் கற்று பட்டம் பெற்றார். புகழ்பெற்ற ரோட்ஸ் புலமைப்பரிசில் பெற்று ஒக்ஸ்போர்ட் பல்கலைக்கழகத்தில் நோய்த்தடுப்பாற்றலியலில் முனைவர் பட்டம் பெற்றார். பின்னர் மாசசூசெட்ஸ் மாநில பொது மருத்துவமனையில் புற்றுநோயியலில் ஆய்வாளராக இணைந்தார்.

தற்போது இவர் நியூயார்க் நகர கொலம்பியா பல்கலைக்கழகத்தில் மருத்துவப் பேராசிரியராகப் பணியாற்றுகிறார்..

2010 ஆம் ஆண்டில் இவர் *The Emperor of All Maladies: A Biography of Cancer*, என்ற நூலை எழுதி வெளியிட்டார். நூல் புற்றுநோயின் வரலாற்றையும் மருத்துவர்கள அதனை எவ்வாறு எதிர்கொண்டார்கள் என்பது குறித்தும் விளக்குகிறது. பண்டைய எகிப்திய காலம் முதல் தற்போதைய நவீன காலம் வரை புற்றுநோய்ச் சிகிச்சை முறைகள் இந்நூலில் எழுதப்பட்டுள்ளது. இந்நூல் ஏற்கனவே வேறு பல விருதுகளையும் பெற்றுள்ளது. ஓப்ரா இதழ், மற்றும் நியூயார்க் டைம்ஸ் இதழ் ஆகியவற்றின் "2010 இன் முதல் 10 நூல்கள்" பட்டியல்களிலும், டைம் இதழின் புனைகதைகளல்லாத முதல் 10 நூல்கள் பட்டியலிலும் இடம்பெற்றுள்ளது. புனைகதையல்லாத பொதுப் பகுதிக்குக் கீழ் புலிட்சர் பரிசு $10,000 வழங்கப்பட்டுள்ளது. 2011 ஆம் ஆண்டில் டைம் இதழ் தெரிவு செய்த முதல் 100 செல்வாக்குள்ள மனிதர்கள் பட்டியலில் இவர் பெயரும் இடம்பெற்றுள்ளது.

நியூயார்க்கில் வசிக்கும் முக்கர்ஜி பிரபல ஓவியரான சாரா ச்சே என்ற அமெரிக்கரைத் திருமணம் புரிந்துள்ளார். இவர்களுக்கு லீலா, ஆரியா என்ற இரண்டு பெண்பிள்ளைகள் உள்ளனர்.

## மேற்கோள்கள்

## வெளி இணைப்புகள்
*முக்கர்ஜியின் வலைத்தளம்

பகுப்பு:புலிட்சர் பரிசு பெற்றவர்கள்
பகுப்பு:இந்திய எழுத்தாளர்கள்
பகுப்பு:அறிவியல் எழுத்தாளர்கள்
பகுப்பு:1970 பிறப்புகள்
பகுப்பு:அமெரிக்க மருத்துவர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
சேலம் செவ்வாய்ப் பேட்டை மாரியம்மன் கோவில்

**செவ்வாய்ப் பேட்டை மாரியம்மன் கோவில்** இந்தியாவின் தமிழ்நாட்டில், சேலம் மாவட்டதில் உள்ள சித்தனூர் எனும் கிராமத்தில்  செவ்வாய்ப்பேட்டையில் அமைந்துள்ள கோவிலாகும். இக்கோவிலின் வருடாந்த மகோற்சவம் வருடந்தோறும் ஆடிமாதம் இடம்பெறும்.

## மேற்கோள்கள்

பகுப்பு:சேலம் மாவட்டத்திலுள்ள அம்மன் கோயில்கள்
ஆறுதலளிக்கும் பெண்கள்

thumb|ஆறுதலளிக்கும் பெண்கள் ஆட்சேர்ப்புக்கான அறிவித்தல், சப்பான்
இரண்டாம் உலகப் போரின் போது சப்பான் படை வீரர்களுடைய காம இச்சைகளைத் தீர்ப்பதற்காக முதலில் விலைமாதுகள் பயன்படுத்தப்பட்டனர். இராணுவ வீரர்களின் எண்ணிக்கை அதிகமாக இருந்ததால் விலைமாதுகள் அவர்களின் தேவைக்கேற்ற அளவு இல்லை. இதனால் ஜப்பான் நாட்டு இராணுவ வீரர்களின் காம இச்சையைத் தீர்ப்பதற்காக கொரியா, தைவான், சீனா, பிலிப்பைன்ஸ் நாட்டுப் பெண்கள் கடத்தப்பட்டு அவர்களை தங்கள் ஆசைக்குப் பயன்படுத்திக் கொண்டனர். இப்படி இராணுவ வீரகளின் காம இச்சைகளைத் தீர்க்கப் பயன்படுத்தப்பட்ட பெண்கள் **ஆறுதலளிக்கும் பெண்கள்** (*Comfort Women*) என குறிப்பிடப்பட்டனர்.

## உசாத்துணை

* Thinking about the comfort women issue, Look squarely at essence of 'comfort women' issue. on August 22, 2014 Asahi Shimbun
** Testimony about 'forcible taking away of women on Jeju Island': Judged to be fabrication because supporting evidence not found on August 22, 2014 Asahi Shimbun
*Asian Women's Fund web site (archived from the original on 2007-02-02)
*Comfort-Women.org
*Digital Museum of The Comfort Women Issue and the Asian Women's Fund(in Japanese)
*
*Korea Dutch Indies Sex Slavery Translation Project
*121 Coalition 
*"The Victims"(from the South Korean Ministry of Gender and Family Equality) 
* , CBS Report featuring Mike Honda and Nariaki Nakayama's infamous comment comparing "comfort houses" and cafeterias
*
*Photo gallery at the Seoul Times.
*A Public Betrayed – How the Japanese Media Betrays its Own People 
* – describes the experience of Jan O'Herne in Java
*
* Friends of “Comfort Women” Australia (FCWA)  – not-for-profit organisation focusing on the plight of the Japanese military “Comfort Women” of World War II.
* , song about comfort women composed by Mu Ting Zhang and directed by Po En Lee
* House of Sharing The "House of Sharing" is a South Korean home for surviving comfort women and incorporates "The Museum of Sexual Slavery".

பகுப்பு:வரலாற்றில் பெண்கள்
பகுப்பு:ஆசியாவின் வரலாறு
ஜும்ஆ (சிற்றிதழ்)

**ஜும்ஆ** இலங்கையின் தென்மாகாணத்தைச் சேர்ந்த பலப்பிட்டிய எனுமிடத்திலிருந்து 1977ம் ஆண்டில் வெளிவந்த ஒரு இசுலாமிய மாத இதழாகும்.

## ஆசிரியர்
* பலப்பிட்டி - அரூஸ். இவர் "பலப்பிட்டி அரூஸ்" என்று அறியப்பட்டவர்

## பொருள்
'ஜும்ஆ' என்ற அரபுப் பதம் 'ஒன்றுகூடும் நாள்' என்ற பொருளைத் தரும்.

## உள்ளடக்கம்
ஜும்ஆ சிற்றிதழ் [இலங்கை] இஸ்லாமிய செய்திகளையும், செய்தி விமர்சனங்களையும், இஸ்லாமிய இலக்கிய ஆக்கங்களையும் கொண்டிருந்தது. இவ்விதழில் பணியாற்றவென நாடளாவிய ரீதியில் பல நிருபர் நிறுத்தப்பட்டிருந்தனர். இதன் காரணத்தினால் இலங்கை பூராவுள்ள இஸ்லாமிய செய்திகளை திரட்டிக் கொள்ளக் கூடிய வாய்ப்பு இவ்விதழ் ஆசிரியருக்கு காணப்பட்டது.

## இணைய முகவரி
*http://www.jummalk.blogsport.com

பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
அசோக் அபேசிங்க

**அசோக் அபேசிங்க** (*ASHOK ABEYSINGHE*, பிறப்பு: அக்டோபர் 5, 1956),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி  சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.

## வாழ்க்கைக் குறிப்பு
288 /8L ரோயல் கார்ட்ன், ராஜகிரியயில் வசிக்கும் இவர், பௌத்த மதத்தைச் சேர்ந்தவர்.

## உசாத்துணை
* அசோக் அபேசிங்க

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:1956 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
செல்வம் அடைக்கலநாதன்

**செல்வம் அடைக்கலநாதன்** (*Selvam Adaikalanathan*; பிறப்பு: சூன் 10, 1962) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார். இவர் முன்னாள் போராளியும், தமிழீழ விடுதலை இயக்கத்தின் (டெலோ) தற்போதைய தலைவரும் ஆவார்.

## வாழ்க்கைக் குறிப்பு
வடக்கு இலங்கையின் மன்னாரைச் சேர்ந்த அடைக்கலநாதன், தனது 15வது அகவையில் டெலோ இயக்கப் போராளியாக இணைந்தார். டெலோ இயக்கத் தலைவர் சிறீ சபாரத்தினம் 1986 மே 5 இல் கொல்லப்பட்டதை அடுத்து செல்வம் அடைக்கலநாதன் அவ்வியக்கத்தின் தலைவரானார்.

## அரசியலில்
செல்வம் அடைக்கலநாதன் 1989 நாடாளுமன்றத் தேர்தலில் ஈதேசவிமு/ஈமபுவிமு/டெலோ/தவிகூ கூட்டு வேட்பாளராக வன்னி மாவட்டத்தில் போட்டியிட்டார். கூட்டணி வேட்பாளர்களில் மூன்றாவது அதிகப்படியான விருப்பு வாக்குகள் பெற்றிருந்தும், நாடாளுமன்றத்திற்குத் தெரிவாகவில்லை. இவர் மீண்டும் 2000 தேர்தலில் டெலோ வேட்பாளராகப் போட்டியிட்டு இலங்கை நாடாளுமன்றம் சென்றார்.

2001 அக்டோபர் 20 இல் அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, டெலோ, தமிழர் விடுதலைக் கூட்டணி ஆகியன இணைந்து தமிழ்த் தேசியக் கூட்டமைப்பை ஆரம்பித்தன. அடைக்கலநாதன் 2001 தேர்தலில் டெலோ சார்பில் ததேகூ வேட்பாளராக வன்னி மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். இவர் மீண்டும் 2004, 2010, 2015 தேர்தல்களில் போட்டியிட்டு வெற்றி பெற்றார். இலங்கையின் 15-வது நாடாளுமன்றம் 2014 செப்டம்பர் 1 இல் கூடிய போது, இவர் நாடாளுமன்றக் குழுக்களின் பிரதித் தலைவராகத் தேர்தெடுக்கப்பட்டார். அடைக்கலநாதன் 2020 நாடாளுமன்றத் தேர்தலில் மீண்டும் வன்னி மாவட்டத்தில் தமிழ்த் தேசியக் கூட்டமைப்பில் போட்டியிட்டுத் தேர்ந்தெடுக்கப்பட்டார்.

டெலோ, புளொட் ஆகிய கட்சிகள் 2023 இல் தமிழ்த் தேசியக் கூட்டமைப்பில் இருந்து விலகி சனநாயகத் தமிழ்த் தேசியக் கூட்டணி என்ற புதிய கூட்டணியை ஈபிஆர்எல்எஃப், தமிழ்த் தேசியக் கட்சி, சனநாயகப் போராளிகள் கட்சி ஆகியவற்றுடன் இணைந்து உருவாக்கின. அடைக்கலநாதன் 2024 நாடாளுமன்றத் தேர்தலில் வன்னி மாவட்டத்தில் இக்கூட்டணி சார்பில் போட்டியிட்டு நாடாளுமன்றத்திற்குத் தெரிவானார்.

## தேர்தல் வரலாறு

## மேற்கோள்கள்

பகுப்பு:1962 பிறப்புகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கை உரோமன் கத்தோலிக்கர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:மன்னார் மாவட்ட நபர்கள்
திறந்த மூல சூழியல்

**திறந்த மூல சூழியல்** என்பது உலக ஊர் கட்டமைப்புக் கணம் (Global Village Construction Set) விருத்தி செய்து, பரிசோதித்துப் பகிரும் ஒரு இலாப நோக்கமற்ற அமைப்பு ஆகும். உலக ஊர் கட்டமைப்புக் கணம் என்பது தன்நிறைவு மிக்க நவீன குமுகங்களை உருவாக்க உதவும் கருவிகளை உருவாக்குவதற்கான கருவிகளும் வடிவமைப்புக்களும் ஆகும். இந்தக் கருவிகள் திறந்த, கட்டற்ற முறையில் கிடைக்கின்றன. 

## வெளி இணைப்புகள்
* http://openfarmtech.org

பகுப்பு:திறந்த மற்றும் கட்டற்ற வன்பொருட்கள்
பகுப்பு:பேண்தகுவியல் அமைப்புகள்
பகுப்பு:கட்டற்ற மென்பொருட்கள்
பகுப்பு:வடிவமைப்பு
திறந்த மூல வன்பொருள்

**திற மூல வன்பொருள்** அல்லது கட்டற்ற வன்பொருள் என்பது கட்டற்ற மற்றும் திறமூல மென்பொருட்கள் போன்று அதே உரிமைகளோடு உருவாக்கப்படும் வன்பொருட்கள் அல்லது வன்பொருட்களுக்கான வடிவமைப்புகள் ஆகும்.  இலத்திரனியல் பலககைகள், வேளாண் இயந்திரங்கள், கருவிகள், தானியங்கிகள் என எல்லாத் தேவைகளுக்காகவும் திற மூல வன்பொருட்கள் உருவாக்கப்படுவது பெருகி வருகிறது.  உற்பத்தித் தொழில்நுட்பம் பரந்த முறையில் கிடைக்கத் தொடங்குவது இந்த திற மூல வன்பொருள் இயக்கத்தை உந்தி உள்ளது.  

பகுப்பு:திறந்த மற்றும் கட்டற்ற வன்பொருட்கள்